《冬夜偶成示温次言》
清代·赵景贤

空城木叶晚萧萧，午夜风声似听潮。无寐一编镫自照，高吟百瓮酒能消。

哀时王粲词偏美，避地梁鸿迹已遥。不用登楼频望远，青磷白骨遍皋桥。

作者简介：（1822—1863）浙江归安人，字竹生。道光二十四年举人。捐官内阁中书。咸丰间率民兵守湖州三年御太平军。官至福建督粮道。后以粮尽，城破被执，死于苏州。谥忠节。